UNIVERZITET U SARAJEVU **-** FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz lingvistike broj: 01-34-265/12 od 25. 4. 2012. godine, Prijedloga Vijeća doktorskog studija od 22. 4. 2025. godine, Prijedloga odluke Vijeća Univerziteta u Sarajevu - Filozofskog fakulteta broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija iz lingvistike u studijskoj 2025/2026. godini broj: 01-7-40/25 od 28. 5. 2025. godine, Univerzitet u Sarajevu - Filozofski fakultet *objavljuje*

**KONKURS**

za upis studenata u TREĆI CIKLUS STUDIJA - DOKTORSKI STUDIJ IZ LINGVISTIKE

na Univerzitetu u Sarajevu – Filozofskom fakultetu u studijskoj 2025/2026. godini

**I**

Konkurs se raspisuje za upis studenata u treći ciklus studija - doktorski studij iz lingvistike.

Studij se organizira u trajanju od tri godine, a njegovim završetkom stiče se naučno zvanje DOKTOR/DOKTORICA LINGVISTIČKIH NAUKA/ZNANOSTI, smjer: bosanski, hrvatski i srpski jezik, arapski jezik, engleski jezik, francuski jezik, italijanski jezik, latinski jezik, njemački jezik, perzijski jezik, ruski jezik, turski jezik.

**II**

Za studijsku 2025/2026. godinu biće primljeno ukupno **10 kandidata.**

**III**

Pravo pristupa doktorskom studiju i podnošenje prijave imaju slijedeći kandidati:

1. Formalni uslovi za upis doktorskog studija iz lingvistike jesu završen drugi ciklus studija na nekom jezičkom odsjeku s prosjekom ocjena najmanje 8 (osam) i stečeno zvanje MA iz oblasti lingvistike ili filologije, i to iz smjera koji je predviđen Nastavnim planom i programom ovoga doktorskog studija (arapski jezik, bosanski, hrvatski, srpski jezik, engleski jezik, francuski jezik, italijanski jezik, latinski jezik, njemački jezik, perzijski jezik, ruski jezik, turski jezik), odnosno stečeno zvanje magistra nauka (mr.) iz ovih oblasti prije uvođenja bolonjskog sistema studiranja.
2. Kandidatima za upis koji su stekli titulu magistra nauka prije uvođenja bolonjskog sistema trocikličnog studiranja priznaje se 60 ECTS bodova na osnovu člana 22. Pravila studiranja za treći ciklus studija na Univerzitetu u Sarajevu.
3. Kandidati strani državljani prijavljuju se na konkurs pod istim uslovima kao i državljani Bosne i Hercegovine, uz uslov da dostave rješenje o priznavnaju inostranih visokoškolskih kvalifikacija.

**IV**

Uz prijavu na konkurs, kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Biografiju i bibliografiju;
5. Izvod iz matične knjige rođenih (original ili ovjerenu fotokopiju);
6. Uvjerenje o državljanstvu (original ili ovjerenu fotokopiju);
7. Uvjerenje o poznavanju stranog jezika (original ili ovjerenu fotokopiju).

**V**

Visina školarine iznosi 4.000,00 KM po godini studija.

**VI**

Nastava za studij će se organizovati za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu - Filozofski fakultet, ulica Franje Račkog br. 1, 71000 Sarajevo, sa naznakom „Prijava za upis na doktorski studijiz lingvistike“.

Obrazac prijave može se preuzeti sa WEB adrese Fakulteta www.ff.unsa.ba.